CELEX: C2006/178/26
Language: et
Date: 2006-07-29 00:00:00
Title: Kohtuasi C-195/06: Eelotsusetaotlus, mille esitas Bundeskommunikationssenat (Austria)  27. aprillil 2006  — Österreichischer Rundfunk (ORF)

29.7.2006   
            
            
               ET
            
            
               Euroopa Liidu Teataja
            
            
               C 178/16
            
         Eelotsusetaotlus, mille esitas Bundeskommunikationssenat (Austria) 27. aprillil 2006 — Österreichischer Rundfunk (ORF)
   (Kohtuasi C-195/06)
   (2006/C 178/26)
   Kohtumenetluse keel: saksa
   Eelotsusetaotluse esitanud kohus
   Bundeskommunikationssenat (Austria)
   Põhikohtuasja pooled
   
      Kostja: Österreichischer Rundfunk (ORF)
   Eelotsuse küsimused
   
               1.
            
            
               Kas nõukogu 3. oktoobri 1989. aasta direktiivi 89/552/EMÜ (1) teleringhäälingutegevust käsitlevate liikmesriikide teatavate õigus- ja haldusnormide kooskõlastamise kohta, mida on muudetud Euroopa Parlamendi ja nõukogu 30. juuni 1997. aasta direktiiviga 97/36/EÜ, millega muudetakse nõukogu direktiivi 89/552/EMÜ (2) teleringhäälingutegevust käsitlevate liikmesriikide teatavate õigus- ja haldusnormide kooskõlastamise kohta, artikli 1 punkti f tuleb tõlgendada viisil, et “otsepakkumisena” tuleb mõista ka saateid ja saateosi, kus ringhäälinguorganisatsioon pakub pealtvaatajatele võimalust osaleda tasu eest selle ringhäälinguorganisatsiooni korraldatavas auhinnamängus, helistades vahetult tasulisele telefoninumbrile?
            
         
               2.
            
            
               Juhul kui vastus sellele küsimusele on eitav, siis kas nõukogu 3. oktoobri 1989. aasta direktiivi 89/552/EMÜ teleringhäälingutegevust käsitlevate liikmesriikide teatavate õigus- ja haldusnormide kooskõlastamise kohta, mida on muudetud Euroopa Parlamendi ja nõukogu 30. juuni 1997. aasta direktiiviga 97/36/EÜ, millega muudetakse nõukogu direktiivi 89/552/EMÜ teleringhäälingutegevust käsitlevate liikmesriikide teatavate õigus- ja haldusnormide kooskõlastamise kohta, artikli 1 punkti c tuleb tõlgendada viisil, et “telereklaam” on iga ringhäälinguorganisatsiooni saates või saateosas avaldatud teadanne, millega ringhäälinguorganisatsioon pakub pealtvaatajatele võimalust osaleda tasu eest selle ringhäälinguorganisatsiooni korraldatavas auhinnamängus, helistades vahetult tasulisele telefoninumbrile?
            
         
      (1)  EÜT L 298, lk 23; ELT eriväljaanne 06/01, lk 224.
   
      (2)  EÜT L 202, lk 60; ELT eriväljaanne 06/02, lk 321.